EkBass/fiwiki-20250220-pages-articles huggingface dataset:
Koripallon I-divisioona-kausi 2009–2010

Kausi 2009–2010 on koripallon I-divisioonan 35. kausi. Se pelattiin 12 joukkueen kaksinkertaisena sarjana. == Ennen kauden alkua == Kauden alussa Helsingin NMKY luopui sarjapaikastaan ja sen tilalle nousi Keravan Kori-80. Samalla helsinkiläisten joukkueiden määrä korkeimmilla sarjatasoilla laski entisestään. Myös KaU Basket vetäytyi ennen kauden alkua johtuen taloudellisista syistä. KaU Basketin paikasta I-divisioonassa karsivat Säynätsalon Riento ja Namika Lahti II. == Pelitapa == Runkosarjan ensimmäiseksi ja toiseksi sijoittuneet joukkueet pääsevät suoraan välieriin. Runkosarjan kolmas ja kuudes pelaavat toisiaan vastaan, sekä neljäs ja viides pelaavat toisiaan vastaan puolivälierissä. Välierässä runkosarjan voittaja pelaa runkosarjassa huonoiten sijoittunutta joukkuetta vastaan ja runkosarjan kakkonen pelaa toiseksi huonoiten sijoittunutta vastaan. Välierien voittajat kohtaavat finaalissa, joka pelataan paras viidestä -järjestelmällä kuten välierätkin. Finaalin voittaja nousee kaudeksi 2010–2011 Korisliigaan ja finaalin hävinnyt joukkue pelaa karsintasarjan Korisliigan toiseksi huonoiten sijoittunutta joukkuetta vastaan. I-divisioonan runkosarjan huonoiten sijoittunut joukkue putoaa suoraan alueellisen II-divisioonaan ja toiseksi huonoiten sijoittunut pelaa II-divisioonan parhaiden joukkueiden kanssa kahdesta paikasta I-divisioonassa. == I-divisioonan joukkueet kaudella 2009–10 == Joukkue Paikkakunta BC Jyväskylä Jyväskylä BC Nokia Nokia Honka Akatemia Espoo Keravan Kori-80 Kerava Lapuan Korikobrat Lapua LoKoKo Loimaa Namika Lahti II Lahti Porvoon Tarmo Porvoo Team Uusimaa Järvenpää Kaarinan Ura Kaarina Wartti Basket Helsinki Äänekosken Huima Äänekoski === I-divisioonan karsinta === Säynätsalon Riento ja Namika Lahti II pelasivat kaksi peliä, joiden yhteistulos ratkaisi I-divisioonaan päässeen joukkueen. Namika voitti otteluparin ja pääsi I-divisioonaan. Joukkue #1 Tulos Joukkue #2 1. peli 2. peli Namika Lahti II 165–153 Säynätsalon Riento 94–63 71–90 == Runkosarja == === Sarjataulukko === Lyhenteet: # = Sijoitus runkosarjassa, O = Pelatut ottelut, V = Voitot, H = Häviöt, P/O = Tehdyt pisteet ottelua kohti, P/O- = Päästetyt pisteet ottelua kohti, % = Voittoprosentti Pudotuspeleihin Liigakarsintaan II-divisioonaan # O V H P/O P/O- % 1 Porvoon Tarmo 21 17 4 86,2 74,6 81,0 2 Lapuan Korikobrat 22 16 6 81,2 72,3 72,7 3 Honka Akatemia 22 14 8 84,2 76,2 63,6 4 BC Nokia 22 13 9 78,5 75,0 59,1 5 Äänekosken Huima 22 13 9 83,8 79,9 59,1 6 BC Jyväskylä 22 13 9 80,7 77,1 59,1 7 LoKoKo 22 11 11 84,1 79,4 50,0 8 Kaarinan Ura 22 9 13 73,7 77,3 40,9 9 Keravan Kori-80 22 7 15 74,2 83,9 31,8 10 Namika Lahti II 22 7 15 70,1 79,2 31,8 11 Uusimaa 21 6 15 75,4 82,7 28,6 12 Wartti Basket 22 5 17 66,0 80,0 22,7 * Runkosarjan viimeinen ottelu Porvoon Tarmon ja Team Uusimaan välillä mitätöitiin ja pisteiden sijaan käyttöön otettiin joukkueiden voittoprosentti. ==Pudotuspelit== == Katso myös == *Korisliiga-kausi 2009–2010 == Lähteet == == Aiheesta muualla == *Basket.fi Luokka:Koripallon miesten I-divisioonakaudet Luokka:Koripallosarjojen kausi 2009–2010/2010
Thomas Helmer

Thomas Helmer (s. 24. huhtikuuta 1965) on entinen saksalainen jalkapalloilija, jonka pelipaikka oli puolustaja. Helmer edusti urallaan viittä eri seuraa ja pelasi vuosina 1990–1998 Saksan maajoukkueessa 68 ottelua. Helmer voitti vuonna 1996 Euroopan mestaruuden. Hän oli EM-kisajoukkueessa myös Ruotsissa 1992. Hän oli mukana myös vuosien 1994 ja 1998 MM-kisoissa. == Lähteet == Luokka:Saksalaiset jalkapalloilijat Luokka:Vuonna 1965 syntyneet Luokka:Elävät henkilöt Luokka:Jalkapallon Euroopan mestarit
Mosambikin jalkapallomaajoukkue

Mosambikin jalkapallomaajoukkue edustaa Mosambikia jalkapallon miesten maajoukkuekilpailuissa. Sitä hallinnoi Mosambikin jalkapalloliitto. Mosambikin maajoukkue ei ole selviytynyt kertaakaan MM-kilpailujen lopputurnaukseen. Afrikan-mestaruuskilpailujen lopputurnauksessa joukkue on esiintynyt Egyptissä 1986, Etelä-Afrikassa 1996 , Burkina Fasossa 1998 ja Angolassa 2010 karsiutuen joka kerta jatkosta alkulohkon otteluiden jälkeen. == Maailmanmestaruuskilpailut == *1930–1978 – Ei osallistunut *1982 – Ei selviytynyt karsinnoista *1986 – Ei osallistunut *1990 – Osanottoa ei hyväksytty, koska velkaa FIFA:lle *1994–2010 – Ei selviytynyt karsinnoista == Afrikan-mestaruuskilpailut == *1957–1980 – Ei osallistunut *1982 – Ei selviytynyt karsinnoista *1984 – Ei selviytynyt karsinnoista *1986 – 1. kierros *1988–1994 – Ei selviytynyt karsinnoista *1996 – 1. kierros *1998 – 1. kierros *2000–2008 – Ei selviytynyt karsinnoista *2010 - 1.kierros *2012 - Ei selviytynyt karsinnoista *2013 – Ei selviytynyt karsinnoista == Muita saavutuksia == *COSAFA Senior Challenge Cup (Eteläisen Afrikan maiden turnaus) **Toinen 2008 == Lähteet == Maajoukkue Luokka:Jalkapallomaajoukkueet
Lars Eilstrup Rasmussen

Lars Eilstrup Rasmussen (11. tammikuuta 1963 Tanska) on tanskalaissyntyinen tietojenkäsittelytieteilijä ja ohjelmistokehittäjä. Hän työskentelee Googlen palveluksessa ja hänet tunnetaan muun muassa Google Mapsin ja Google Waven pääsuunnittelijana (yhdessä veljensä Jens Eilstrup Rasmussenin kanssa). == Tausta == Tanskalaisveljekset Lars ja Jens muuttivat aluksi Kalifornian Piilaaksoon, jossa Lars väitteli tohtoriksi University of California, Berkeleyssa teoreettisesta tietojenkäsittelytieteestä. Hänen väitöskirjansa On approximating the permanent and other #p-complete problems valmistui 1998, ohjaajana Alistair Sinclair. Väitöskirja oli yliopiston esittämänä ehdolla ACM:n vuoden väitöskirjaksi. == Ura == Valmistuttuaan Berkeleystä IT-kuplan aikana veljekset työskentelivät valmistuttuaan aloittavalle internet-yhtiölle. Sen mentyä konkurssiin heidät sanottiin irti ja he päättivät kehittää oman Web-sovelluksen. Lars on kertonut Jens-veljen saaneen ensimmäisenä ajatuksen uudenlaisen karttateknologian kehittämisestä. Tuohon aikaan ainoita karttayhtiöitä olivat hänen mukaansa MapQuest Yhdysvalloissa ja Whereis.com Australiassa. Lars oli työskennellyt työnantajalleen jonkin aikaa Sydneyssä, jonne hän muutti vuonna 2003. Veljekset perustivat kehitysryhmän ja yhtiön nimeltä Where 2 Technologies yhdessä ystäviensä Noel Gordonin ja Stephen Man kanssa. Prototyyppi valmistui vuoden loppuun mennessä. Aluksi pääoman saaminen prototyypin jatkokehittämiselle oli vaikeaa, kunnes eräs potentiaalinen investoija esitteli heidät Googlelle. Teknologia osoittautui nopeammaksi ja houkuttelevammaksi kuin muut sen ajan karttasovellukset. Google osti yhtiön ja kehittäjät siirtyivät sen palvelukseen 2004. Kehitystyö jatkui suhteellisen vähäisillä resursseilla. Kehittäjien yllätykseksi käyttäjäyhteisö pystyi hakkeroimaan koodin ja alkoi lisätä siihen ominaisuuksia. Ensimmäiset mash-up- sovellukset Google Maps -ohjelmistoon olivat syntyneet. Lars Rasmussen kertoo ensimmäisen ajatuksen Google Wave -ohjelmistoon olevan myös peräisin hänen veljeltään Jensiltä. Rasmussenit aloittivat projektin nimellä Walkabout ja projektin suunnitteluun osallistui alkuvaiheessa viisi henkilöä. Kahden vuoden kehittämistyön tuloksena prototyyppi julkistettiin Google I/O -konferenssissa 28. toukokuuta 2009. Uusi sovellus yhdistää sähköposti-, pikaviestintä-, wiki- ja sosiaalisen median toiminnallisuuden samaan viestiketju-käsitteeseen, eli "aaltoon". == Julkaisuja == Väitöskirjansa lisäksi Lars Eilstrup Rasmussen on julkaissut joitakin tieteellisiä artikkeleita ja hänen nimissään on kymmenkunta patenttia. == Lähteet == == Aiheesta muualla == *Lars Rasmussenin profiili ja kuva CrunchBase -sivustolla Luokka:Tanskalaiset ohjelmoijat Luokka:Tanskalaiset tieteilijät Luokka:Tietojenkäsittelytieteilijät Luokka:Vuonna 1963 syntyneet Luokka:Elävät henkilöt Luokka:Googlen henkilöstö
Réthymno (alueyksikkö)

Réthymnon alueyksikkö () on yksi Kreikan alueyksiköistä. Se sijaitsee Kreetan alueella ja sen hallinnollinen keskus on Réthymno. Alueyksikön pinta-ala on 1 496 neliökilometriä ja asukasluku 85 609 (vuonna 2011). Alueyksikkö sijaitsee Kreetan saaren keskiosissa. Se perustettiin vuoden 2011 alusta Kallikrates- suunnitelman myötä ja se korvasi tuolloin lakkautetun Réthymnon prefektuurin (Νομός Ρεθύμνου, Nomós Rethímnou). == Maantiede == Réthymnon alueyksikkö rajautuu etelässä Välimereen kuuluvaan Libyanmereen ja pohjoisessa vastaavasti Egeanmereen, joka myös on osa Välimerta. Lännessä alue rajautuu Chanián alueyksikköön ja idässä Iraklionin alueyksikköön. Alue on Kreetan vuoristoisinta. Lännessä sijaitsee Lefká Óri -vuoristo ja idässä puolestaan Kreetan korkein vuoristo, Psiloreítis-vuoristo. Jälkimmäisen kuuluu myös saaren korkein vuori, 2 456 metriä korkea Ídavuori. Alueen pääkaupunki Réthymno on Kreetan kolmanneksi suurin kaupunki. Alueen pohjoisrannikolla on pitkiä hiekkarantoja ja hotelleja. Agía Galíni on etelärannikon suosituin rantalomakohde. Alueella sijaitsevia nähtävyyksiä ja käyntikohteita ovat esimerkiksi Arkádin ja Prévelin luostarit, Réthymnon historiallinen satama ja keskusta sekä Ídan luola. == Kunnat == Alueyksikkö jakaantuu viiteen kuntaan seuraavasti: Kartta Kunta Kuntakeskus Väkiluku 1 Réthymno Réthymno 55 525 2 Ágios Vasíleios Spíli 7 427 3 Amári Agía Foteiní 5 915 4 Anógeia Anógeia 2 379 5 Mylopótamos Pérama 14 363 === Entisen prefektuurin kunnat === Ennen vuoden 2011 aluehallintouudistusta alue jakaantui 11 kuntaan ja yhteen itsenäiseen kyläkuntaan seuraavasti: Nro. Kunta (dímos) Väkiluku (2001) 1 Réthymno 32 000 2 Anógeia 3 300 3 Arkádi 5 650 4 Geropótamos 8 300 5 Kouloúkonas 5 950 6 Kourítes 2 700 7 Lámpi 6 100 8 Láppa 2 600 9 Nikifóros Fokás 6 600 10 Sývritos 3 500 11 Foínikas 3 950 Nro. Kyläkunta (koinótita) Väkiluku (2001) 12 Zonianá 1 500 == Lähteet == == Aiheesta muualla == * Περιφερειακή ενότητα Ρεθύμνου. Réthymnon alueyksikön kotisivu. *
Lars Rasmussen

Lars Rasmussen voi viitata *Lars Løkke Rasmussen, Tanskan pääministeri. *Lars Eilstrup Rasmussen, tanskalaissyntyinen ohjelmoija, Google Maps- ja Google Wave -ohjelmistojen kehittäjä. *Lars Rasmussen, tanskalainen käsipalloilija ja maailmanmestari.
Origin (ohjelma)

Origin on OriginLabin kehittämä ohjelmisto numeerisen tietoaineiston analysoimiseen ja sen piirtämiseen kuvaajaksi. Ohjelmisto on julkaistu Windowsille. Ohjelmassa on graafinen käyttöliittymä. Origin kykenee muun muassa tekemään annetusta datasta tilastollista analyysiä ja sovittamaan pisteisiin käyriä. Käyrien sovituksen Origin toteuttaa Levenberg–Marquardt -algoritmiin perustuvalla epälineaarisella regressiolla. Datan Originiin voi tuoda suoraan esimerkiksi ASCII-, Excel- tai SPC-muodossa. Ohjelman tulostamat kuvaajat voi muuntaa Originin omalla työkalulla moneen eri tiedostomuotoon, kuten EPS:ksi, GIF:ksi tai JPG:ksi. Originin ensimmäinen versio julkaistiin vuonna 1991. Tuolloin yhtiön nimi oli vielä Microcal Software. Myöhemmin se muutettiin OriginLabiksi. Originin versioista on saatavilla kaksi eri julkaisua: Origin ja OriginPro. Esimerkiksi uusimmasta versiosta on saatavilla julkaisut Origin 8 ja OriginPro 8, joista jälkimmäinen on hintavampi ja ominaisuuksiltaan laajempi. ==Katso myös== * gnuplot ==Lähteet== ==Aiheesta muualla== * Origin 8 - Tutorial Luokka:Matematiikkaohjelmistot
Iraklion (alueyksikkö)

Iraklionin alueyksikkö () on yksi Kreikan alueyksiköistä. Se sijaitsee Kreetan alueella ja sen hallinnollinen keskus on Iraklion. Alueyksikön pinta-ala on 2 641 neliökilometriä ja asukasluku 305 490 (vuonna 2011). Alueyksikkö sijaitsee Kreetan saaren keskiosissa. Se perustettiin vuoden 2011 alusta Kallikrates- suunnitelman myötä ja se korvasi tuolloin lakkautetun Iraklionin prefektuurin (Νομός Ηρακλείου, Nomós Iraklíou). == Maantiede == Iraklionin alue sijaitsee Kreetan saaren keskiosassa ja rajautuu etelässä Välimereen kuuluvaan Libyanmereen ja pohjoisessa vastaavasti Egeanmereen, joka myös on osa Välimerta. Lännessä alue rajautuu Réthymnon alueyksikköön ja idässä Lasíthin alueyksikköön. Lännessä alue rajautuu Psiloreítis-vuoriin ja idässä Lasíthi- vuoriin. Alueen keskiosassa sijaitsee hedelmällinen Messarán tasanko. Seutu on Kreetan suosituinta matkailualuetta, sillä siellä sijaitsevat esimerkiksi Knossoksen, Faistoksen ja Agía Triádan minolaispalatsien rauniot. Myös muinaisen Gortynin kaupungin rauniot sijaitsevat alueella. Taidemaalari El Greco syntyi alueella sijaitsevassa Fódelen kylässä. Alueella sijaitsee myös Kreetan suurimpia rantalomakohteita, kuten Chersónisos ja Mália. Etelärannikolla sijaitseva Mátala tunnettuine luolineen on myös maininnan arvoinen. Alueen pääkaupunki Iraklion on koko Kreetan pääkaupunki ja saaren suurin kaupunki. == Kunnat == Alueyksikkö jakaantuu kahdeksaan kuntaan seuraavasti: Kartta Kunta Kuntakeskus Väkiluku 1 Iraklion Iraklion 173 993 2 Archánes-Asteroúsia Pezá 16 692 8 Chersónisos Goúrnes 26 717 7 Faistós Moíres 24 466 4 Górtyna Ágioi Déka 15 632 5 Malevízi Gázi 24 864 6 Minóa Pediáda Evangelismós 17 563 3 Viánnos Áno Viánnos 5 563 === Entisen prefektuurin kunnat === thumb|200px|Näkymä Messarán tasangolle Faistoksesta. Ennen vuoden 2011 aluehallintouudistusta alue jakaantui 26 kuntaan seuraavasti: Kunta (dímos) Väkiluku (2001) Agía Varvára 5 310 Archánes 4 548 Arkalochóri 10 897 Asteroúsia 6 303 Chersónisos 8 497 Episkopí 2 533 Gázi 13 571 Gorgolaḯnis 3 171 Górtyna 5 292 Goúves 7 761 Iraklion 137 711 Kastélli 6 819 Kófinas 5 338 Krousónas 4 059 Mália 6 212 Moíres 10 857 Néa Alikarnassós 12 542 Níkos Kazantzákis 7 171 Palianí 2 404 Roúvas 2 324 Témenos 3 218 Thrapsanó 2 616 Týlisos 3 941 Tympáki 10 001 Viánnos 5 983 Zarós 3 370 == Lähteet == == Aiheesta muualla == * Περιφερειακή ενότητα Ηρακλείου. Iraklionin alueyksikön kotisivu. *
Vuorisirkku

Vuorisirkku (Emberiza cia) on sirkkujen heimoon kuuluva varpuslintu. == Koko ja ulkonäkö == Vuorisirkun pituus on 15–16,5 cm, siivenkärkien väli 22–26 cm ja paino 21–27 grammaa. Se on keskikokoinen sirkku ja sen siivet ovat suhteellisen lyhyet, sekä leveät ja pyrstö pitkä. Kaikissa puvuissa pään kuvioinnit ovat voimakkaita: päälaen sivun juova, silmäjuova ja korvan alareunaa rajaavat juovat ovat tummia. Muuten pää on tuhkanharmaa, samaten rinta ja kurkku, koirailla voimakkaimmin. Vatsa ruosteenruskea ja nuorella naaralla oranssinbeige. Pyrstön reunat ovat valkoiset, pienet peitinhöyhenet harmaat ja siivellä kaksi valkeaa siipijuovaa. Linnun alanokka on vaalean lyijynharmaa. Ruosteenpunainen yläperä on kuvioton. Sukupuolet ovat samannäköisiä ja parhaita tuntomerkkejä niiden erottamiseksi ovat: koiraan vaaleahko silmäkulmanjuova ja viiruttomat kupeet. Naaralla usein vähemmän harmaata rinnassa. Naaralla on kurkun alaosan, kupeiden ja rinnan kohdalla ohuita tummia viiruja, sekä pään kuvioinnit ovat epäselvempiä. Lentää melko hitaasti ja hyppelehtien hitain, nykivin siiveniskuin. == Äänet == Kutsuääni terävä, lyhyt ”tsi” tai venytetty ”tsiii”, joskus hieman laskeva, pajusirkkumainen ”tsiy”. Rauhattomana lintu päästää ohuita, kitiseviä visertäviä sarjoja ”tir’r’r’r”, jotka kuulostavat kerjääviltä västäräkin poikasilta. Laulu on kirkas ja sointuva, melodinen säe, jossa on selviä soinnun vaihteluita ja useasti hapuileva johdanto sekä epätasainen rytmi kuten, ”sytt, titt-itt, svi tsa-tsa-sivi-syasya, sitt sivisyrrr si”. == Levinneisyys == Vuorisirkun levinneisyysalue on laaja ulottuen Kiinasta Intiaan ja Eurooppaan, sekä kaikkea siltä väliltä, kuten Nepal, Irak, Kazakstan ja Saudi-Arabia. Euroopassa sitä tavataan Etelä-Euroopassa, mutta myös pohjoisemmassa Ranskan keskiosiin saakka, Saksan eteläosissa, Itävallassa, Romaniassa ja Unkarissa. Euroopan kannaksi on arvioitu 2 600 000–8 200 000 yksilöä. Afrikassa tavataan Algeriassa, Marokossa ja Tunisiassa. == Elinympäristö == Pesii jyrkillä, kallioiden ja lohkareiden muodostamilla, avoimilla, varpuja, ruohoja, piikkipensaita ja vähäistä puustoa kasvavilla vuorenrinteillä heti puurajan yläpuolella. Euroopassa usein alle 1 500 metrin korkeudella. Lähinnä paikkalintu, mutta talvisin laskeutuu alemmaksikin ja kerääntyy pieniin parviin rikkaruohostoille ja niityille. Lintu ei ole arka, mutta sitä on vaikea havaita ja sen elintavat ovat huomaamattomat. == Ravinto == Kesäisin hyönteiset ja hämähäkit, muulloin siemenet. Etsivät ruokaansa heinikoista, kivikoista ja tienvarsiltakin. == Lisääntyminen == Pesä sijaitsee maassa tiheässä kasvillisuudessa. Pesiminen ajoittuu huhti-kesäkuuhun. Munii 4–6 munaa ja tekee 2 pesuetta vuodessa. == Lähteet == * * === Viitteet === == Aiheesta muualla == * Luokka:Sirkut
Gustaf Storgårds

Gustaf Storgårds (11. joulukuuta 1869 Lapinjärvi – 11. marraskuuta 1945 Porvoo) oli suomalainen pappi ja poliitikko. Hänen puolueensa oli Ruotsalainen kansanpuolue. Storgårds valittiin eduskuntaan vaaleissa 1913 Uudenmaan läänin vaalipiiristä, ja hän toimi kansanedustajana helmikuusta 1914 huhtikuuhun 1917. Hän oli eduskunnan työväenasiainvaliokunnan jäsen. Hän toimi poliittisella urallaan myös Hangon kunnallispolitiikassa, kaupunginvaltuuston jäsenenä ja sen varapuheenjohtajana, sekä presidentin valitsijamiehenä presidentinvaalissa 1925. Storgårds kävi Porvoon lyseon ja pääsi ylioppilaaksi 1891. Hän ryhtyi opiskelemaan kieliä yliopistossa, mutta siirtyi parin vuoden kuluttua teologian opintojen pariin.Jeja Roos, Tilla flydda tider II, Hangö tryckeri aktiebolag, 1958 s. 248–267 Hän suoritti teologisen erotutkinnon vuonna 1896, jona vuonna hänet myös vihittiin papiksi, ja pastoraalitutkinnon vuonna 1899. Storgårds aloitti pappisuransa Lapinjärven virkaa tekevänä kirkkoherrana vuonna 1897, minkä jälkeen hän työskenteli Ruotsinpyhtään seurakunnan virallisena apulaisena ja virkaa tekevänä kirkkoherrana 1897–1900, Helsingin ruotsalais-suomalaisen seurakunnan kirkkoherran apulaisena 1900, Tenholan kirkkoherran apulaisena 1901, Hämeenlinnan kuritushuoneen ja työvankilan ylimääräisenä pappina 1901–1902 ja Karjaan kappalaisena 1902–1907. Vuonna 1907 hän aloitti Hangon kirkkoherrana, missä tehtävässä toimi vuoteen 1932. Hangon-vuosinaan hän oli myös Raaseporin rovastikunnan lääninrovasti vuosina 1924–1926 ja Porvoon tuomiokapitulin asessori vuosina 1929–1932. Vuonna 1932 hän siirtyi Porvoon tuomiorovastiksi. Papinuransa ohella Storgårds toimi Länsi-Uudenmaan ruotsalaisen kansanopiston johtajana vuosina 1905–1906, Hangon kansakoulujen virkaa tekevänä tarkastajana vuosina 1907–1908 ja Hangon ruotsalaisen yhteiskoulun uskonnon opettajana vuodesta 1907 vuoteen 1929. Vuonna 1919 hänelle myönnettiin rovastin arvonimi. Storgårdsin puoliso vuodesta 1906 oli Hulda Josefina Filén. Heidän poikansa, reservin vänrikki Gösta Storgårds (s. 1913), kaatui komppanianpäällikkönä Tervajoella talvisodassa maaliskuussa 1940. == Lähteet == Luokka:Kansanedustajat Luokka:Suomen ruotsalaisen kansanpuolueen poliitikot Luokka:Hangon kaupunginvaltuutetut Luokka:Uudenmaan vaalipiiri Luokka:Suomen evankelis- luterilaisen kirkon papit Luokka:Vuonna 1869 syntyneet Luokka:Vuonna 1945 kuolleet
Papaveriini

Papaveriini on alkaloidi, jota muun muassa oopiumi sisältää. Se ei kuitenkaan ole opiaatti, vaan eroaa rakenteeltaan muista oopiumin alkaloideista, kuten morfiinista ja kodeiinista. Papaveriinia saadaan oopiumiunikosta (Papaver somniferum). == Lääkekäyttö == Papaveriinia käytetään lääkkeenä muun muassa lihasrelaksanttina erilaisten lihaskouristusten hoitoon esimerkiksi ruuansulatusjärjestelmän alueella. Sitä on myös käytetty erektiolääkkeenä. Papaveriini rentouttaa verisuonia ja siten laajentaa niitä parantaen verenkiertoa. == Lähteet == * Papaverine medical facts from drugs.com == Aiheesta muualla == *Liber Herbarum II: Papaveriinia sisältäviä kasveja *PubChem: Papaverine *DrugBank: Papaverine *The Comparative Toxicogenomics Database (CTD): Papaverine *Terveysportti, metatesaurus: Papaveriini *KEGG: Papaverine Luokka:Kipulääkkeet Luokka:PKV-lääkkeet
Emanuel Kolkki

Emanuel Kolkki (22. marraskuuta 1869 Kuru – 17. maaliskuuta 1940 Juuka) oli suomalainen pappi ja poliitikko. Kolkki toimi kansanedustajana kahteen otteeseen, toukokuusta 1907 toukokuuhun 1909, jolloin hän edusti Suomalaista puoluetta, ja lokakuusta 1930 elokuuhun 1933, jolloin hän edusti Kansallista Kokoomusta. Hänet valittiin eduskuntaan kolmissa vaaleissa, 1907, 1908 ja 1930, Kuopion läänin itäisestä vaalipiiristä ja hän oli jäsenenä lakivaliokunnassa, talousvaliokunnassa ja työväenasiainvaliokunnassa. Kolkki toimi poliittisella urallaan myös kokoomuksen puoluevaltuuskunnan jäsenenä, Pielisjärven kunnanvaltuuston jäsenenä ja presidentin valitsijamiehenä, vaaleissa 1925 ja 1937. Kolkki oli varsinaiselta ammatiltaan pappi. Hän suoritti teologian erotutkinnon vuonna 1894, neljä vuotta ylioppilaaksi valmistumisensa jälkeen, ja pastoraalitutkinnon vuonna 1899. Hänet vihittiin papiksi vuonna 1895. Kolkki toimi pappisuransa alussa kirkkoherran apulaisena ja virkaa tekevänä kappalaisena Kesälahdella vuosina 1895–1896, saarnaajana ja kansakoulunopettajana Lavansaarella vuosina 1897–1901 ja Seiskarin seurakunnan ylimääräisenä pappina vuosina 1899–1901. Vuodesta 1901 vuoteen 1940 hän työskenteli toisena kappalaisena Pielisjärvellä. Hän sai rovastin arvonimen vuonna 1926. Kolkki oli naimisissa Hildur Augusta Rosalie Vallen kanssa. He avioituivat vuonna 1897. Hän kuoli maaliskuussa 1940, 70 vuoden iässä. == Lähteet == Luokka:Kansanedustajat Luokka:Kansallisen Kokoomuksen poliitikot Luokka:Suomalaisen puolueen poliitikot Luokka:Pielisjärven kunnanvaltuutetut Luokka:Pohjois-Karjalan vaalipiiri Luokka:Suomen evankelis-luterilaisen kirkon papit Luokka:Vuonna 1869 syntyneet Luokka:Vuonna 1940 kuolleet
Kyyryhaikara

Kyyryhaikara (Butorides striata) on pienehkö haikaralaji. == Koko ja ulkonäkö == Kyyryhaikaran pituus on noin 40–48 cm, siipien kärkiväli 62–70 cm ja paino 200–250 grammaa.Oiseaux.net == Levinneisyys ja elinympäristö == Kyyryhaikaroita elää ympäri maailmaa kosteikoissa ja rannoilla, varsinkin mangrovemetsissä.Birdlife == Lähteet == Luokka:Haikarat
Suolilevät

SuolilevätSuomen lajitietokeskus: Suolilevät (Ulva) viitattu 27.1.2018. (Ulva) on viherleviin kuuluva makrolevien suku. Maailmanlaajuisesti sukuun kuuluu useita kymmeniä lajeja.Global Biodiversity Information Facility (GBIF): Ulva Sen tunnetuin jäsen on merisalaatti (Ulva lactuca). Suvun lajit muistuttavat kasvutavaltaan lehtisalaattia, ja voivat hyvissä oloissa kasvaa lähes viisitoistasenttisiksi.Life on Australian Seashores Niitä käytetään sekä ihmistenMontrey Bay että eläinten ravinnoksi; ne ovat esimerkiksi merileguaanin pääasiallista ravintoa.Galapagos Education Pörrösuolilevä (Ulva prolifera) aiheuttaa Kiinan rannikoilla massaesiintymisiä, jotka haittaavat vedessä liikkumista.A strategy for the proliferation of Ulva prolifera, main causative species of green tides, with formation of sporangia by fragmentation. PubMed Laji tunnetaan myös nimellä Enteromorpha prolifera.Ulva prolifera O.F.Müller Last Dragon Se on värjännyt Qinqdaon rantoja jo vuosien ajan. Se ei ole myrkyllistä, mutta tukahduttaa muita eliölajeja.Kuvat vihreässä levässä uivista kiinalaisista hämmentävät maailmalla Helsingin Sanomat 19.7.2011 2000-luvulla on todettu että Enteromorpha- ja Ulva-suvut ovat ilmeisesti sittenkin samaa sukua.Linnaeus was right all along: Ulva and Enteromorpha are not distinct genera Eur. J. Phycol. (August 2003), 38: 277 – 294. == Lajit == * Ulva lactuca – merisalaatti * Ulva prolifera – pörrösuolilevä * Ulva flexuosa – haarasuolilevä * Ulva clathrata – sammalsuolilevä * Ulva intestinalis – isosuolilevä * Ulva pertusa * Ulva fasciata * Ulva rigida * Ulva linza – velmusuolilevä == Lähteet == == Aiheesta muualla == * iNaturalist: Suolilevät (Suku Ulva) * ITIS: Ulva * National Center for Biotechnology Information (NCBI): Ulva Luokka:Viherlevät
Rudi Fischer

Rudolf "Rudi" Fischer (19. huhtikuuta 1912 Stuttgart, Baden-Württemberg. Saksa – 30. joulukuuta 1976 Luzern, Luzern, Sveitsi) oli sveitsiläinen F1-kuljettaja. Alun perin ravintoloitsijana toiminut Fischer perusti Écurie Espadon -tallin vuonna 1948 ja toimi sen johtajana. Tiimi koostui sveitsiläisistä herrasmiehistä amatöörikilpailuissa ja ryhmään kuuluivat Fischerin lisäksi Rudolf Schoeller, Peter Hirt, Peter "Pierre" Staechelin, Max de Terra ja Paul Glauser. Fischerin debyyttikilpailu oli voituretteluokan Geneven osakilpailu Simca-Gordinin autolla ja hän ajoi Erlenin kisassa toiseksi. Suuremmissa Grand Prix-kisoissa hän ajoi vuonna 1949, jolloin hänen debyyttikilpailunsa Sveitsin osakilpailussa päättyi 15.sijaan. Pari vuotta vanha Simca-Gordini osoittautui kuitenkin hitaaksi ja Fischer osallistui SVA:n autolla vuoden 1950 San Remon -osakilpailuun keskeyttäen kuitenkin öljyputkivikaan. Myös OSCAn ja HWM:n autoilla ei tullut menestystä. Vasta vaihdettuaan Ferrarin 212-autoon alkoi tulla menestystä, kun hän keräsi useita palkintosijoja Formula 1-sarjan ulkopuolisista kilpailuista vuonna 1951. Fischer osallistui kahdeksaan F1-osakilpailuun kausina 1951–1952. Hän saavutti yhteensä 10 MM-pistettä ajamalla kahdesti palkinnoille, toiseksi Sveitsin GP:ssä 1952 ja kolmanneksi Saksan GP:ssä 1952. Lisäksi hän voitti vuonna 1952 F1-sarjan ulkopuolisista osakilpailuista Eifelrennenin ja Avusrennenin. Lopputuloksissa hän oli vuonna 1952 neljäs, mutta tästä huolimatta vetäytyi kilpa-ajoista kauden lopussa. ==Tilastot ja saavutukset F1-sarjassa== (avain) Vuosi Talli Malli Moottori 1 2 3 4 5 6 7 8 Sijoitus Pisteet 1950 Écurie Espadon SVA 1500 FIAT L4 GBR MON 500 SUI DNA BEL FRA ITA - 0 1951 Écurie Espadon Ferrari Ferrari 212 Ferrari V12 SUI 11 500 BEL FRA GBR GER 6 ITA DNS ESP - 0 1952 Écurie Espadon Ferrari Ferrari 500 Ferrari L4 SWI 2 500 BEL FRA 11 GBR 13 GER 3 NED ITA Kesk. 4 10 ==Lähteet== Luokka:Sveitsiläiset Formula 1 -kuljettajat Luokka:Vuonna 1912 syntyneet Luokka:Vuonna 1976 kuolleet
Sinimatkija

Sinimatkija (Melanotis caerulescens) on Meksikossa elävä matkijoiden heimoon kuuluva varpuslintu. == Tunnistaminen == Kooltaan sinimatkija on noin 10 cm. Väritykseltään se on lähes kauttaaltaan harmahtavan sininen. Sininen väri on muuta ruumista tummempi alavatsassa. Lajin päässä on musta naamio silmien ympärillä. Nuoret sinimatkijat ovat väritykseltään aikuisia lintuja mustempia. Ulkonäöltään laji muistuttaa naamiomatkijaa (Melanotis hypoleucus), jonka vatsa on kuitenkin valkoinen. Se on myös levinneisyydeltään eteläisempi. Sinimatkijan laulu muistuttaa taiturimatkijan (Mimus polyglottos) laulua, mutta on matalampaa ja samat säkeet toistuvat harvemmin. == Levinneisyys ja elinympäristö == Sinimatkija on endeeminen laji Meksikon alankomailla. Toisinaan lajia tavataan myös Yhdysvalloissa – havaintoja on muun muassa Texasista, Arizonasta ja New Mexicosta. Sinimatkijan elinympäristöä ovat metsät ja pensaikkomaat aina 2 500 metrin korkeuteen. == Ravinto == Sinimatkijan ravinto koostuu suurimmaksi osaksi hedelmistä sekä hyönteisistä. == Lähteet == Luokka:Matkijat
Wilson Fittipaldi Júnior

Wilson Fittipaldi Júnior (25. joulukuuta 1943 São Paulo – 23. helmikuuta 2024) oli brasilialainen F1-kuljettaja ja Emerson Fittipaldin isoveli ja Christian Fittipaldin isä. Hän osallistui 38 F1-osakilpailuun kausina – ja . Fittipaldin ensimmäinen Grand Prix oli Espanjan GP 1972 ja viimeinen Yhdysvaltain GP 1975. Hän saavutti yhteensä 3 MM-pistettä kaudella 1973 ajamalla kuudenneksi Argentiinan GP:ssä ja viidenneksi Saksan GP:ssä. Aika-ajoissa hän oli parhaimmillaan yhdeksäs Monacon GP:ssä 1973. Hän osallistui myös lukuisiin MM- sarjan ulkopuolisiin kilpailuihin. Wilson aloitti moottoriurheilu-uransa kartingilla 1960-luvulla ennen siirtymistään Formula Vee -sarjaan. Hän kilpaili Formula 3 -sarjassa vuonna 1966. Vuonna 1970 Wilson seurasi veljensä menestystä F2-luokassa siirtyen itse Britannian F3-sarjaan. Hän voitti BARC- mestaruuskierroksen Silverstonessa. Hän siirtyi Euroopan F2-luokkaan vuonna 1971, jossa hän kilpaili veljensä omistamalla Team Barhald-Fittipaldin ajokilla. Hän oli toinen Vallelungan kilpailussa. Hyvien tulostensa perusteella Brabham kiinnitti hänet maksulliseksi kuljettajakseen kaudeksi 1972. Wilson aloitti F1-uransa ajamalla palkinnoille MM-sarjaan kuulumattomassa Brasilian GP:ssä 1972. Wilson perusti myöhemmin oman F1-tiiminsä vuonna 1974, kilpaillen nimellä Copersucar-Fittipaldi. Talli ei kuitenkaan menestynyt toivotusti ja se jouduttiin lopettamaan vuonna 1982. Wilson kilpaili Brasilian Stock Car -mestaruussarjassa 1990 luvun alussa. Vuosina 1994 ja 1995 hän voitti Porschella klassisen Mil Milhas -kilpailun. Helmikuussa 1998 Wilson hylkäsi paluunsa Stock Car -sarjaan. Vuonna 2000 hän oli vieraileva ajaja Mercedes-Benzin Nurburgringillä FIA:n European Truck Racing Cupissa ollen 8. ja 11. Vuonna 2008 Wilson ja Emerson siirtyivät Brasilian GT3 Mestaruussarjaan ajaen Porsche 997 GT3 -autolla WB:n Motorsport- tiimissä. == Lähteet == == Aiheesta muualla == *http://www.statsf1.com/en/wilson-fittipaldi.aspx Luokka:Brasilialaiset Formula 1 -kuljettajat Luokka:Vuonna 1943 syntyneet Luokka:Vuonna 2024 kuolleet
Hintalautakunta

Hintalautakunta oli 1940–1949 toiminut kansanhuoltoministeriön alainen toimielin, joka valvoi tavaroiden hinnanmuodostusta. Sen muodosti viisi valtioneuvoston määräämää jäsentä, joista yksi toimi puheenjohtajana. Lautakunta antoi valtioneuvostolle ja kansanhuoltoministeriölle lausuntoja sille uskotuista asioista, jotka valmisteltiin kansanhuoltoministeriössä.Asetus kansanhuoltoministeriön hintalautakunnasta ja eräiden hintojen säännöstelyä koskevain asiain ratkaisemisesta kansanhuoltoministeriössä, 572/1940. Käsiteltävät asiat esitteli lautakunnalle kansanhuoltoministeriön esittelijä. Asiat ratkaistiin äänten enemmistöllä ja äänten mennessä tasan ratkaisuksi tuli puheenjohtajan kanta. Lautakunta oli päätösvaltainen, kun kolme jäsentä oli paikalla. Sihteerinsä lautakunta sai valita itse.Valtioneuvoston päätös sisältävä kansanhuoltoministeriön hintalautakunnan ohjesäännön, 654/1940. ==Lähteet== Luokka:Suomen entiset viranomaiset ja keskusvirastot Luokka:Suomen talous toisen maailmansodan aikana
Koripallon I-divisioona-kausi 2008–2009

Kausi 2008–2009 oli koripallon I-divisioonan 34. kausi. Se pelattiin 11 joukkueen kesken kaksinkertaisena sarjana. Korisliigasta oli pudonnut kaudelta 2007–2008 Kauhajoen Karhu ja II-divisioonasta olivat nousseet Järvenpään Koripalloseura ja Loimaan Korikonkarit. Kauden alussa joukkueiden määrää pudotettiin kolmella joukkueella. Alun perin tarkoituksena oli vähentää ainoastaan yhdellä joukkueella, mutta Turun NMKY:n ja Rekolan Urheilijoiden poisjäännin takia määrää pudotettiinkin kolmella. Kauden alussa joukkueet tekivät herrasmiessopimuksen koskien ulkomaalaisten pelaajien määrää, mutta Kauhajoen Karhu ei sitoutunut sopimukseen. == I-divisioonan joukkueet kaudella 2008–2009 == Joukkue Paikkakunta BC Jyväskylä Jyväskylä BC Nokia Nokia Helsingin NMKY Helsinki JKS Järvenpää Kauhajoen Karhu Kauhajoki Lapuan Korikobrat Lapua LoKoKo Loimaa Salon Vilpas Salo Tapiolan Honka Espoo Kaarinan Ura Kaarina Äänekosken Huima Äänekoski === Sarjataulukko === Lyhenteet: # = Sijoitus runkosarjassa, O = Pelatut ottelut, V = Voitot, H = Häviöt, P/O = Tehdyt pisteet ottelua kohti, P/O- = Päästetyt pisteet ottelua kohti, P = Pisteet Pudotuspeleihin I-divisioonan nousukarsintaan # O V H P/O P/O- P 1 Kauhajoen Karhu 20 17 3 96,6 78,7 34 2 Salon Vilpas 20 15 5 81,9 75,4 30 3 Lapuan Korikobrat 20 13 7 89,9 83,0 26 4 LoKoKo 20 10 10 88,4 87,4 20 5 Äänekosken Huima 20 10 10 95,2 94,2 20 6 BC Nokia 20 9 11 92,4 94,5 18 7 BC Jyväskylä 20 9 11 86,0 90,5 18 8 Tapiolan Honka 20 8 12 79,9 77,9 16 9 Helsingin NMKY 20 7 13 80,6 87,5 14 10 JKS 20 7 13 86,3 95,3 14 11 Kaarinan Ura 20 5 15 77,2 90,0 10 ==Pudotuspelit== == Korisliigakarsinta == Team Componenta – Salon Vilpas 21\. huhtikuuta Componenta Vilpas 67–79 23\. huhtikuuta Vilpas Componenta 53–65 25\. huhtikuuta Componenta Vilpas 74–79 Salon Vilpas nousi Korisliigaan voitoin 2–1. == Palkitut == * Vuoden I-divisioonapelaaja: Roni Leimu (Kauhajoki) == Lähteet == Luokka:Koripallon miesten I-divisioonakaudet Luokka:Koripallosarjojen kausi 2008–2009/2009
Éric Bélanger

pienoiskuva|Bélanger Minnesotan peliasussa. Éric Bélanger (s. 16. joulukuuta 1977 Sherbrooke, Quebec, Kanada) on kanadalainen uransa päättänyt jääkiekkoilija, pelipaikaltaan keskushyökkääjä. ==Ura== Bélanger siirtyi junnukiekosta juniorikiekon pariin vuonna 1994, kun hän liittyi QMJHL-seura Beauport Harfangsiin. Kauden 1995–1996 jälkeen Los Angeles Kings varasi hänet kierroksella neljä NHL:n varaustilaisuudessa. Bélanger pelasi vielä yhden QMJHL:ssä. Ensin Beauportissa, mutta hän siirtyi kesken kauden Rimouski Oceaniciin. Bélanger oli huomattava pisteiden tekijä kauden aikana 117 pisteellä 62 ottelussa. Bélanger teki tulokassopimuksen Los Angelesin kanssa vuonna 1997 ja siirtyi AHL-liigaan Fredericton Canadiensiin. Kauden 1998–1999 Bélanger pelasi AHL-liigan Springfield Falconsissa ja IHL-liigan Long Beach Ice Dogsissa, joskin hän joutui olemaan ison osan kaudesta sivussa selkävamman takia. Los Angelesin uudeksi farmijoukkueeksi tuli 1999–2000 Lowell Lock Monsters, ja Bélanger siirtyi sinne. Hän pelasi hyvän kauden ja oli seuran kolmanneksi paras pistemies. Bélanger aloitti kauden Lowellissa, mutta hänet nostettiin pian ensimmäistä kertaa Los Angelesin NHL-kokoonpanoon. Tulokaskaudellaan hän pelasi 62 ottelua Los Angelesin paidassa. Kauden aikana Bélanger vakiinnutti paikkansa Los Angelesin kokoonpanossa ja pelasi seurassa yhteensä viisi kautta, joskin loukkaantumiset vaivasivat häntä usein. Työsulkukauden 2004–2005 Bélanger pelasi Italiassa HC Bolzanon riveissä. Bélanger myytiin ennen kauden alkua Tim Gleasonin kanssa Carolina Hurricanesiin vaihdossa Oleg Tverdovskiin ja Jack Johnsoniin. Kauden aikana helmikuussa Bélanger myytiin eteenpäin Nashville Predatorsiin vaihdossa Josef Vašíčekiin, mutta jo seuraavana päivänä Nashville myi Bélangerin, joka ei ehtinyt pelata otteluakaan joukkueessa, Atlanta Thrashersiin vaihdossa Vitali Višnevskiin. Kauden päätyttyä Bélangerista tuli vapaa pelaaja ja hän solmi kolmivuotisen sopimuksen Minnesota Wildin kanssa. Viimeisellä sopimuskaudella hänet myytiin pelaajakauppojen takarajalla Washington Capitalsiin vaihdossa tulevan varaustilaisuuden toisen kierroksen varaukseen. Syyskuussa 2010 Bélanger teki yksivuotisen sopimuksen Phoenix Coyotesin kanssa. Coyotesissa hän pelasi kauden aikana kaikki 82 ottelua ja teki niissä ennätyspisteensä 13+27. Kauden jälkeen hän teki kolmivuotisen sopimuksen Edmonton Oilersin kanssa. == Lähteet == * ===Viitteet=== Luokka:Kanadalaiset jääkiekkoilijat Luokka:Los Angeles Kingsin varaamat pelaajat Luokka:Vuonna 1977 syntyneet Luokka:Elävät henkilöt
Rian Malan

Rian Malan (s. 1954 Johannesburg) on eteläafrikkalainen kirjailija, toimittaja ja lauluntekijä. Hän on etnisyydeltään afrikaaneri. Malan syntyi merkittävään afrikaanerisukuun ja hänen sukulaisiinsa kuuluvat muun muassa Etelä-Afrikan entinen pääministeri ja yksi apartheidin pääarkkitehdeistä Daniel François Malan on entinen puolustusministeri Magnus Malan. Opiskeltuaan vuoden Witwatersrandin yliopistossa hän siirtyi rikostoimittajaksi Johannesburg Star -sanomalehteen. Vuonna 1977 Rian Malan pakeni Etelä-Afrikasta Yhdysvaltoihin välttääkseen palvelemasta maan apartheid-järjestelmää ylläpitäneessä puolustusvoimissa. Hän palasi Etelä-Afrikkaan vuonna 1985 hankkiakseen taustamateriaalia sukuaan käsittelevään kirjaan. Malanin tunnetuin teos on omaelämäkerta Petturin sydän (), joka käsittelee Etelä-Afrikan apartheid- hallinnon viimeisiä vuosia. Malan on työskennellyt myös Rolling Stone ja Esquire -lehdille ja kirjoittanut artikkeleita muun muassa Timeen, The Spectatoriin ja The Observeriin. Malan asuu Kapkaupungissa. ==Lähteet== == Aiheesta muualla == * Rian Malan - The information * Rian Malan: Petturin sydän - kirja-arvostelu * Rian Malan's Johannesburg Luokka:Eteläafrikkalaiset kirjailijat Luokka:Eteläafrikkalaiset toimittajat Luokka:Vuonna 1954 syntyneet Luokka:Elävät henkilöt
Perheneuvosto

Perheneuvosto on eräiden maiden lainsäädännön aiemmin määrittelevä kokous, jossa perheen asioista neuvoteltiin perheenjäsenten tai sukulaisten kesken. Menettely oli peräisin roomalaisesta oikeudesta, jossa siitä käytettiin latinankielistä nimitystä consilium propinquorum. Se siirtyi Ranskan Code Napoleoniin ja muihin romaanisiin lakeihin sekä Saksan Bürgerliches Gesetzbuchiin.Tietosanakirja, Tietosanakirja-osakeyhtiö 1909–1919. Suomessa voimassa olleessa vuoden 1734 laissa oli viitteitä perheneuvoston kaltaisesta järjestelystä. Perintökaaren 23 luvun 1 pykälän mukaan holhoojan oli tehtävä lähimmille sukulaisille tili joka kolmantena vuonna tai vaadittaessa joka vuosi. Vuonna 1864 annetun asetuksen perusteella pitäjiin, joissa ei ollut kunnallishallitusta, perustettiin holhouslautakuntia, joille oli esitettävä kuitti tehdystä tilistä. Jos pitäjässä oli kunnallishallitus, tili esitettiin sille.Asetus 19.12.1864/32, 6 § Vuoden 1898 holhouslaki määräsi tilinteon holhouslautakuntien velvollisuudeksi.Holhouslaki, 19.8.1898/34, 51 § Myös äidin kuoltua uudelleen avioituneen isän oli neuvoteltava lähimpien äidinpuoleisten sukulaisten kanssa aiemmasta avioliitosta olleita lapsia ja heidän omaisuuttaan koskevista asioista.Perintökaari 20:1 Samoin leskeksi jääneen äidin oli neuvoteltava lasten isänpuoleisten sukulaisten tai holhoojan kanssa.Perintökaari 20:2 Myös naittajan oli aina neuvoteltava lähiomaisten kanssa.Naimiskaari 1:2–3 ==Lähteet== Luokka:Oikeushistoria Luokka:Perheoikeus
Satoisuus

Satoisuus on käsite, jolla maataloudessa viitataan maan, viljelymenetelmän tai tietyn viljelykasvin tuottamaan satoon eli hedelmiin, siemeniin tai lehtiin ym. kasvin osiin, joita viljelijä voi käyttää hyödyksi. Tässä mielessä termillä viitataan tuottavuuteen. Satoisuus on tärkeä termi mm. kasvinjalostuksessa. Sen mittaamista varten on käytetään mittayksikköä, joka voi olla esimerkiksi kiloa/hehtaari. Tarkemmassa analyysissä tarvitaan monimutkaisempia menetelmiä. Satoisuutta käsitellään muuttujana, joka koostuu eri osatekijöistä. Näitä ovat mm. kasvukausi (ts. aika, jonka kuluessa sato pystytään tuottamaan), tarvittavat lannoitteiden ja kasvinsuojeluaineiden sekä kasteluveden määrät. Kasvien satoisuutta on pyritty parantamaan kasvinjalostuksella, oikeiden lajikkeiden valinnalla, maan parannuksella eli lannoituksella ja maan muokkaamisella, viljelymenetelmillä, mm. vuoroviljely sekä tuholaisten torjunnalla. ==Katso myös== * Luonnonvarakeskuksen ylläpitämä viljelykasvien satotietokanta. Taulukoista löytyy keskimääräinen hehtaarisato kg/ha edellisvuodelta ja odotus kuluvalle vuodelle. Luokka:Kasvintuotanto
Kristjan Jaak Peterson

Kristjan Jaak Peterson (; 14. maaliskuuta (J: 2 maaliskuuta) 1801 Riika, Liivinmaan kuvernementti, Venäjän keisarikunta – 4. elokuuta (J: 23. heinäkuuta) 1822 Riika) oli virolainen runoilija ja kääntäjä. Häntä pidetään Virossa jopa Viron runouden ensimmäisenä edustajana, ja hän vaikutti Viron kansalliseen heräämiseen. ==Elämäkerta== Peterson syntyi Riiassa. Hänen isänsä oli kirkonpalvelija, joka oli syntyisin Viljandimaalta. Kristjan Jaak oli perheen kolmas lapsi. Hän opiskeli Riiassa kymnaasissa ja vuodesta 1819 alkaen Tarton yliopistossa, joka oli avattu uudelleen vuonna 1802. Peterson oli ensimmäisiä ylioppilaita, jotka korostivat virolaista syntyperäänsä. Hän käytti virolaisen kansanpuvun vaatekappaleita. Hän opiskeli ensin teologisessa ja sitten filosofisessa tiedekunnassa. Yliopistossa ilmeni hänen poikkeuksellinen kielellinen lahjakkuutensa: hän oppi vaivatta vieraita kieliä sekä kykeni tuottamaan tekstiä ja kääntämään sitä. Hän laati kielitieteellisiä artikkeleita ja käänsi Christfried Gananderin Mythologia Fennican saksaksi vuonna 1821 alkuperäisestä ruotsinkielisestä laitoksesta. Peterson osasi myös muinaisia kieliä kuten latinaa, hepreaa ja kaldeaa. Petersonin runot ovat enimmäkseen sankarillis-filosofisia oodeja ja paimenrunoja. Ne heijastavat virolaisen kansanrunouden, antiikin kirjallisuuden ja varhaisromantikkojen vaikutusta. Peterson kuoli keuhkokuumeeseen nuorena, jo 21-vuotiaana, oletettavasti keuhkotuberkuloosiin. ==Kirjailijanura== Petersonin runokäsikirjoitukset löydettiin Õpetatud Eesti Seltsin arkistosta vasta vuonna 1901, löytäjänä Willem Reiman ja vasta vuonna 1922 julkaistiin postuumisti 24 runoa, joista kolme on saksankielisiä ja 21 vironkielisiä, sekä päiväkirja. Tarton Toomemäellä on Jaak Soansin ja Allan Murdmaan veistämä näköispatsas vuodelta 1983.Muistomerkki, Turismiweb.ee Siihen on ikuistettu katkelma hänen runostaan Kuu: :Kas siis selle maa keel :laulutuules ei või :taevani tõustes üles :igavikku omale otsida? Suomeksi: Eikö voi tämän maan kieli laulujen tuulessa taivaaseen nousten ikuisuutta etsiä? Vuodesta 1996 lähtien hänen syntymäpäiväänsä on juhlistettu Virossa äidinkielen päivänä (), ja vuodesta 1999 lähtien se on ollut valtiollinen juhlapäivä. ==Suomennettu runo== * Kuu, suom. Jukka Remes, julkaisussa: Kaltio, 2001; nro 5; s. 294 ("Viron ensimmäinen runoilija") ==Lähteet== *Kristjan Jaak Peterson, Tuglas-seura ===Viitteet=== ==Kirjallisuutta== * * Elsa Eklund, Kansansa ensimmäinen runoilija: virolainen nuorukainen Kristian Jaak Peterson, Nuori voima 14(1922), s. 388-392 ==Aiheesta muualla== Luokka:Virolaiset runoilijat Luokka:Vuonna 1801 syntyneet Luokka:Vuonna 1822 kuolleet
Subaru FF-1 Star

Subaru FF-1 on edeltäjästään, Subaru 1000:sta kehitetty automalli suuremmalla 1,1-litran moottorilla varustettuna. Autoa myytiin Yhdysvalloissa nimellä Subaru Star vuosina 1970–1971. ==Tekniset tiedot== *Valmistaja ja valmistusmaa: Fuji Heavy Industries, Japani *Valmistusaika: 1970–1971 *Luokka: C-segmentti *Kori: 4-ovinen sedan *Moottori: 4-bokseri OHV *Iskutilavuus: n. 1100 cm3 *Voimanvälitys: etuveto *Edeltäjä: Subaru 1000 *Seuraaja: Subaru FF-1 G FF-1 Star Luokka:C-segmentin autot Luokka:1960-luvun autot Luokka:1970-luvun autot
Subaru XT

Subaru XT on coupé-korinen Subarun automalli. Sitä myytiin eri maissa eri nimillä. Australiassa ja Uudessa Seelannissa nimi oli Vortex ja Japanissa nimi oli Alcyone. Auto oli vuosimallista riippuen saatavana varustettuna etuvedolla, kytkettävällä tai jatkuvalla nelivedolla. Nimi Alcyon tulee kirkkaimmasta tähdestä Seulasten tähtiryhmässä, johon Subarun logo perustuu. == XT -mallin rekisteröinnit Suomessa: == Vuosi 1989 1990 1991 Määrä (kpl) 11 3 3 Auto on muotoiltu erittäin aerodynaamisesti, joka oli mahdollista litteän bokserimoottorin ansiosta. Autoa testattiin tuulitunnelissa ja autossa käytettiin jopa lentokonetyylisiä ovenkahvoja mahdollisimman pienen ilmanvastuskertoimen saamiseksi. Ilmanvastuskerroin onkin vain 0.29. Sisältä XT on muotoiltu muistuttamaan lentokonetta. Vaihdekeppi muistuttaa joystickiä ja digitaalimittaristoissa on 3D -grafiikat. Perusvarusteena kaikissa malleissa on monia melko erikoisia varusteita, kuten yksipyyhinjärjestelmä, ohjauspyörä jossa on yksi pystysuora ja yksi vaakasuora puola, tietokonekäyttöinen moottorin ja vaihteiston ohjausjärjestelmä, ohjauspyörän korkeuden ja etäisyydensäätö, mittaristo joka korkeussäätyy ohjauspyörän mukana ja pistoolityyppinen vaihteenvalitsin. Joissakin malleissa on lisäksi myös digitaalimittaristo, matkatietokone jossa pituus/polttoaineenhallintaominaisuudet, pneumaattinen jousitus korkeussäädöllä, napista päälle kytkettävä neliveto ja mäkijarru. Varustelutasot ovat perusmalli DL, paremmin varusteltu GL ja paras malli GL-10. Monet jälkimmäisistä varusteista ovat vain GL-10 mallissa. XT6 -mallissa on erikoinen Cybrid-ohjaus, sähköhydraulinen ohjausjärjestelmä, joka muuttaa ohjaustehostimen tehostusta ajonopeuden mukaan. Tämä järjestelmä ei käytä perinteistä hihnakäyttöistä ohjaustehostinpumppua vaan pumppu pyörii erillisen sähkömoottorin voimalla ja tarvitsee erikoista Subarun omaa öljyä toimiakseen. Vastaavanlaisia ohjaustehostuksen toteutuksia on tullut selvästi myöhemmin käyttöön esimerkiksi 2000-luvun alun Peugeot 307 -mallissa. == Kehitys == Vuonna 1987 auto sai kasvojenkohotuksen, ja mm. valot muuttuivat. Vuonna 1988 esiteltiin kuusisylinterinen, 2,7-litraisella moottorilla varustettu XT6 Yhdysvaltain markkinoille, Japanissa tämä malli tunnettiin nimellä Alcyone VX. Malli Moottori Iskutilavuus Teho Vääntö 1.8 B4 SOHC 8V EA82 1781 cm3 72 kW (97 hv) @ 5200 r/min 140 Nm @ 3200 r/min 1.8 B4 SOHC 8V Turbo EA82T 1781 cm3 100 kW (136 hv) @ 5600 r/min 196 Nm @ 2800 r/min 2.7 B6 SOHC 12V ER27 2672 cm3 108 kW (145 hv) @ 5200 r/min 212 Nm @ 4000 r/min == Mitat ja painot == *Pituus: 4490 mm *Leveys: 1690 mm *Korkeus: 1335 mm *Akseliväli: 2465 mm *Raideleveys (e / t): 1420 mm / 1425 mm *Omamassa: 1160–1180 kg *Tavaratila: 315 l *Polttoainesäiliö: 60 l XT Luokka:1980-luvun autot Luokka:1990-luvun autot
Hijas del Tomate

Hijas del Tomate on espanjalaisen pop-yhtye Las Ketchupin ensimmäinen studioalbumi. Albumi saavutti Suomen virallisen albumilistan ensimmäisen sijan. Albumin menestynein hitti ”The Ketchup Song (Aserejé)” ylsi Suomen virallisen singlelistan kärkipaikalle.IFPI Finland: Las Ketchup - The Ketchup Song (Aserejé) (listasijoitus) Albumi on myynyt Suomessa tuplaplatinaan oikeuttavan määrän.IFPI Finland: Las Ketchup - Hijas del tomate (tuplaplatinalevy) Albumin nimi on viittaus yhtyeen jäsenten isään Juan Muñoziin, jonka taiteilijanimi flamencokitaristina on El Tomate. == Kappaleet == # # # # # # # # # # == Lähteet == Luokka:Vuoden 2002 esikoisalbumit Luokka:Espanjalaiset popalbumit
Ivan Demidov

Ivan Demidov (s. 1981) on venäläinen pokeriammattilainen, joka nousi pokerimaailman tietoisuuteen vuonna 2008 sijoittumalla syyskuussa World Series of Poker Europen pääturnauksessa kolmanneksi ja sen jälkeen marraskuussa Peter Eastgaten voittamassa World Series of Pokerin pääturnauksessa toiseksi. WSOPE:n kolmostilasta hän ansaitsi 334 850 Englannin puntaa ja WSOP:n kakkostilasta 5 809 595 dollaria. Demidov valmistui matematiikasta Moskovan yliopistosta vuonna 2004 ja aloitti peliuransa tietokonepeli StarCraftin parissa. Siirryttyään pokeriin Demidov menestyi muutamissa Moskovan turnauksissa ja sijoittui kolmanneksi Doyle Brunson Five Diamond World Poker Classicin 1 000 dollarin no limit holdem -turnauksessa joulukuussa 2007. Kesän 2008 WSOP:ssa ennen pääturnausta hän oli yhdestoista 1 000 dollarin no limit holdem rebuy -turnauksessa. Ivan Demidov edustaa PokerStars- nettipokerihuonetta. Tammikuussa 2010 Demidovin pokeriuran turnausvoitot ylittivät 6,6 miljoonaa dollaria. == Lähteet == == Aiheesta muualla == * Esittelysivu PokerStars.com:lla * Luokka:Vuonna 1981 syntyneet Luokka:Elävät henkilöt Luokka:Venäläiset pokerinpelaajat Luokka:Venäläiset elektronisen urheilun ammattilaiset
Hiroshi Fushida

Hiroshi Fushida (, s. 10. maaliskuuta 1946 Kioto) on entinen japanilainen F1-kuljettaja. ==Ura== === SCCA Continental Championship=== Vuonna 1970 Fushida ajoi SCCA SCCA Continental -mestaruussarjaa, missä hänen paras tuloksensa oli kolmas sija Seattlen osakilpailussa. ===Le Mans=== Fushida ajoi vuosina 1973, 1975 ja 1981 Mazdan ja Toyotan valmistamilla autoilla Le Mansin 24 tunnin ajoja S 3.0 -luokassa. ===Formula 1=== Fushida osallistui kahteen F1-osakilpailuun kaudella 1975. Hän kuitenkin karsiutui molemmista eikä päässyt starttaamaan kilpailuihin. Hollannin GP:ssä hänen moottorinsa hajosi harjoituksissa ja Britannian GP:ssä hän epäonnistui aika-ajoissa. Hän ajoi Maki-tallissa. Vuosi Talli Valmistaja Moottori 1 2 3 4 5 6 7 8 9 10 11 12 13 14 Sija Pisteet 1975 Maki Engineering Maki F101C Cosworth V8 ARG BRA RSA ESP MON BEL SWE NED DNS FRA GBR DNQ GER AUT ITA USA NC 0 ===Touring Car=== Vuoden 1975 Hardie Ferodon 1000 Touring Car -kilpailussa hän oli Don Hollandin kanssa C-luokan ensimmäinen ja koko kilpailun viides. ==Lähteet== Luokka:Formula 1 -kuljettajat, jotka eivät koskaan osallistuneet lähtöön Luokka:Japanilaiset Formula 1 -kuljettajat Luokka:Vuonna 1946 syntyneet Luokka:Elävät henkilöt
Sodankäynnin strategia

Sodankäynnin strategia (klassiseksi kreikaksi strategia 'sodanjohtotaito' < stratēgòs 'korkea sotapäällikkö') tarkoittaa valtion voimavarojen käyttöä turvallisuuspäämäärien saavuttamiseksi. Se on yksi sotataidon alakäsitteistä. Muut ovat operaatiotaito, taktiikka ja taistelutekniikka. Strategia-käsite on laajentunut Napoleonin sodista nykypäivään tultaessa siten, että nykyään se käsittää kaiken suoran ja välillisen toiminnan, jossa käytetään valtion kaikkia voimavaroja poliittisen johdon asettamien turvallisuuspäämäärien saavuttamiseksi rauhassa ja sodassa. Myös voimavarojen käytön valmistelu on osa sodankäynnin strategiaa. Strategian alakäsitteitä ovat muun muassa sotilasstrategia, poliittinen strategia, talousstrategia, meristrategia, ilmastrategia ja ydinasestrategia. == Katso myös == * Strategia ==Lähteet== * Luokka:Seulonnan keskeiset artikkelit fr:Stratagème sv:Krigföring